Alexandra Papadaki	0 Min Read	February 9, 2018 No Reply
Φυσικός, φυσιολογικός ή τοκετός με καισαρική; Δεν είναι πάντα μονόδρομος, ακόμα κι όταν περιμένεις δίδυμα, και φυσικά ο τρόπος με τον οποίο θα γεννήσει μια μανούλα εξαρτάται από την κάθε περίπτωση ξεχωριστά.
Όταν περιμένεις δίδυμα, έχεις στο μυαλό σου έντονη την πιθανότητα της καισαρικής. Όχι ότι δεν υπάρχει περίπτωση να φέρεις στον κόσμο τα δίδυμα μωρά σου και με φυσιολογικό τοκετό! Μόνο που τα στατιστικά άλλα δείχνουν και η αύξηση των καισαρικών είναι μια πραγματικότητα.
Τώρα η επιστήμη μάς παρουσιάζει μια άλλη προοπτική για τα μωράκια που γεννιούνται με καισαρική τομή.
Επιστήμονες στις ΗΠΑ δοκίμασαν να πετύχουν το ίδιο (μικρο)βιολογικό πλεονέκτημα που έχουν τα μωρά που γεννιούνται με φυσιολογικό τοκετό, και στα μωράκια που έρχονται στον κόσμο με καισαρική τομή.
Πραγματικά πρωτοποριακό!
Πώς το έκαναν αυτό; Μεταφέροντας στον οργανισμό τους δείγματα από την μικροβιακή κοινότητα της μητέρας τους, λίγο μετά τη γέννησή τους.
Οι ειδικοί, που έκαναν τη δημοσίευση της μελέτης στο περιοδικό Ιατρικής Nature Medicine, πραγματοποίησαν κλινική δοκιμή με 18 μητέρες.
Από αυτές, οι 7 γέννησαν φυσιολογικά και οι 11 με καισαρική τομή.
Σύμφωνα με τους επιστήμονες, είναι ακόμη πολύ νωρίς για να πουν με βεβαιότητα κατά πόσο αυτή η εκ των υστέρων μεταφορά μητρικών μικροοργανισμών θα έχει μακροπρόθεσμα οφέλη για το ανοσοποιητικό σύστημα και γενικότερα την υγεία του μωρού που γεννιέται με καισαρική.
Η έρευνα όμως συνεχίζεται και όπως όλα δείχνουν σε λίγα χρόνια θα αλλάξουν πολλά στη μέθοδο της καισαρικής!
Tags:δίδυμα καισαρική τομή νέα μέθοδος νεογέννητα δίδυμα περιμένω δίδυμα τοκετός με καισαρική